Diari Oficial de la Generalitat Valenciana


Sumari del DOGV 4159, del 02-01-2002 (2001/12404)

Informació pública del pla especial Palau Castell de Betxí.
-----------------------------------------------------------

### Dades del document

Número de DOGV
:   4159

Data del DOGV
:   02-01-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/12636


Organisme emissor
:   Ajuntament de Betxí

Tipus de document
:   Anunci

Informació pública del pla especial Palau Castell de Betxí. [2001/F12609]
  
L'Alcaldia Presidència ha resolt sotmetre a informació pública el pla especial Palau Castell de Betxí, mitjançant la resolució que es transcriu tot seguit:
  
«Manuel Peirats Blasco, alcalde president de l'Ajuntament de Betxí (Castelló), en virtut de les facultats que em confereixen els articles 21 de la Llei 7/1985, de 2 d'abril, de Bases del Règim Local, i 24 del Reial Decret Legislatiu 781/1985, de 18 de abril.
  
Vist el pla especial Palau Castell de Betxí, redactat per l'arquitecte Enric Llop Vidal a instàncies d'aquest ajuntament.
  
Vist el dictamen favorable de la Comissió Informativa d'Urbanisme, Agricultura i Medi Ambient de data 13 de novembre de 2001.
  
Atés el que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i els articles 168 i 158 del Decret 20/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
Per tot això, he resolt:
  
Primer
  
Sotmetre a informació pública el pla especial Palau Castell de Betxí. La zona que s'ha de desenvolupar es troba situada al límit nord de l'actual nucli urbà delimitat per les vigents normes subsidiàries de Betxí i la Declaració 146/1996, de la Casa Palau de Betxí com a bé d'interés cultural. La zona queda delimitada pel semieix de la plaça Eguía Monsonís, des de la plaça de la Pietat fins al semieix de l'avinguda de Joaquín Dualde, continuant per aquest i ascendint pel primer tram de la plaça Major on s'inclouen les cases que donen a aquesta plaça i el tram que va des del carrer de Mosén Manuel Belaire fins a la plaça de l'Església, incloent-hi també les cases que donen a la plaça Major (inclòs l'ajuntament), seguint des de la plaça de l'Església a la Glorieta de Sant Roc i fins al semieix del vial plaça Major a la zona nord, i continuant pel semieix de la plaça Major fins al punt inicial esmentat de la plaça de la Pietat.
  
En aplicació del que s'estableix en l'article 38 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, i en els articles 168 i 158 del Decret 20/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, pertoca sotmetre el referit pla especial amb tota la documentació annexa a informació pública per un període mínim d'un mes, en el Diari Oficial de la Generalitat Valenciana i en un diari no oficial d'àmplia difusió a la localitat. El termini d'un mes comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.
  
Durant el termini esmentat els interessats en aquest procediment podran formular qualssevol al·legacions que els convinguen segons dret. A aquest efecte es podrà consultar l'expedient a l'Ajuntament de Betxí (plaça Major, 1), en dies i hores d'oficina, i obtenir-ne còpia.
  
Segon
  
En virtut de l'article 57 de la Llei Reguladora de l'Activitat Urbanística, la resolució per la qual es convoca el període d'informació pública del pla tindrà l'efecte suspensiu de llicències.
  
Cosa que es publica perquè se'n prenga coneixement general, d'acord amb el que s'estableix en l'article 38 de la Llei Reguladora de l'Activitat Urbanística i en els articles 168 i 158 del Reglament de Planejament de la Comunitat Valenciana.
  
El termini d'informació pública comença a comptar a partir de l'endemà de la publicació d'aquest anunci en el Diari Oficial de la Generalitat Valenciana.